இதனால்தான் மனதை மயக்கும் நறுமணத்தைக் கொண்டிருக்கிறது. இதுதவிர மதுரை உள்ளிட்ட நான்கு மாவட்டங்களின் மண் வளமும் மணத்துக்கு முக்கியக் காரணம். உலக அளவில் குவைத், மலேசியா, துபாய் ஆகிய நாடுகளுக்கும் மதுரை மல்லி ஏற்றுமதியாகிறது. ஒவ்வொரு நாடுகளிலும் இந்த மல்லியின் தரம் மற்றும் சீசனைப் பொறுத்தே விலை நிர்ணயம் செய்யப்படும். வெளிமாநிலங்களுக்கு மதுரை மல்லியை நடுவதற்காக நாற்றுகளாகவும் அனுப்பப்படுகிறது. இதற்காக நாற்றுக்கள் ராமேஸ்வரத்தில் உள்ள தங்கச்சிமடத்தில் சுமார் 200 ஏக்கர் பரப்பளவில் பதியம் செய்யப்படுகிறது. இதற்காக மதுரை சுற்றுவட்டாரப் பகுதிகளில் மதுரை மல்லி செடியின் கிளைகளை வெட்டி தங்கச்சிமடத்துக்கு அனுப்புகிறார்கள். அதன் பின்னர் அங்கு ஒரு வருடம் பதியம் செய்யப்பட்டு வேர்கள் அதிகமாக இருக்குமாறு பதியம் செய்யப்படுகிறது. அதன் பின்னர்தான் இந்தியா முழுவதும் உள்ள மல்லிகை வியாபாரிகளுக்கு கட்டுக் கட்டாக அனுப்புகிறார்கள். ஜூன், ஜூலை, ஆகஸ்ட் மாதங்கள்தான் மல்லிகைப்பூ பதியம் போட ஏற்ற மாதங்கள்.